b'\n_START_ARTICLE_\nValdas Stanislovas Laurinavi\xc4\x8dius\n_START_PARAGRAPH_\nValdas Stanislovas Laurinavi\xc4\x8dius (g. 1949 m. baland\xc5\xbeio 18 d. Buduose, Kur\xc5\xa1\xc4\x97n\xc5\xb3 vals\xc4\x8dius) \xe2\x80\x93 Lietuvos biochemikas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1972 m. baig\xc4\x97 Vilniaus universiteto Chemijos fakultet\xc4\x85. 1990 m. technikos moksl\xc5\xb3 daktaras._NEWLINE_Nuo 1974 m. dirba Biochemijos institute, 1981\xe2\x80\x931989 m. Fermentini\xc5\xb3 analizatori\xc5\xb3 sektoriaus, nuo 1989 m. Bioanaliz\xc4\x97s skyriaus ved\xc4\x97jas, nuo 2004 m. ir instituto direktorius, nuo 1996 m. profesorius. Nuo 2001 m. Lietuvos moksl\xc5\xb3 akademijos narys ekspertas.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 sritys \xe2\x80\x93 ferment\xc5\xb3 strukt\xc5\xabra ir veikimo mechanizmai, ferment\xc5\xb3 imobilizacija, stabilizacija, modifikacija, biologiniai jutikliai, heterogenini\xc5\xb3 proces\xc5\xb3 veikimo mechanizm\xc5\xb3 modeliavimas. Su kitais suk\xc5\xabr\xc4\x97 biologini\xc5\xb3 jutikli\xc5\xb3 gliukoz\xc4\x97s, pieno r\xc5\xabg\xc5\xa1ties, \xc5\xa1lapalo, cholesterolio kiekiui organizme nustatyti, biologiniams jutikliams pritaik\xc4\x97 polifermentines sistemas, chemi\xc5\xa1kai modifikuotus anglies elektrodus.'